Ambassadør (sanggruppe)

Ambassadør er en norsk kristen sanggruppe som ble startet høsten 1978 av Rune Dahl og Marie Sinclair (senere: Marie Dahl). Idéen kom etter at de i ett par års tid hadde reist rundt som sangevangelister. De hadde base i baptistmenigheten på Oppdal, der Åge Åleskjær virket. Ambassadør har spilt en betydelig rolle  i norske menigheter, som foregangsgruppe innen sjangeren lovsang. Tekstene er ofte på norsk, og mange av tekstene og melodiene er selvskrevet. 

Ambassadør fikk etterhvert mange oppdrag, særlig i årene fra tidlig på 1980-tallet, i møtesammenhenger, men også mye til skolekonserter på ungdomsskolene. De ble kjent som lovsangsgruppe og mye brukt i ulike menigheter og kirkesamfunn. De fikk ikke være med på Norsktoppen fordi de sang sanger med kristne teksterHaslien, Raymond; Haslien, Maryon. DagenMagazinet. Jesu ambassadører.  11. oktober 2008.

I perioden 1981 til 1987 var sanggruppen et fulltids engasjement for medlemmene. De besøkte utlandet ved flere anledninger, blant annet Polen, Tyskland og USA. Medlemmene var Rune Dahl, Marie Sinclair, Arnt-Owe Ishoel, Ingfrid Rogstad og Kristin Jensen.

På slutten av 1980-tallet ble sammesettningen i gruppen endret, men Rune Dahl og Marie Sinclair har vært med hele tiden. 

 Diskografi 
1978 – Ambassadør
1983 – Speilet
1985 – Bring kongen tilbake
1987 – Live
1989 – Vår Gud er en god Gud
1994 – Forventning
1998 – Best of Ambassadør
2008 – Alltid Lovsang

 Referanser 

Kategori:Norske musikkgrupper
Kategori:Etableringer i 1978